На основу члана 46. Закона о оружју и муницији („Службени гласник РС”, бр. 20/15 и 10/19), члана 15. ст. 1. и 3. Закона о државној управи („Службени гласник РС”, бр. 79/05, 101/07, 95/10, 99/14, 47/18 и 30/18 − др. закон),

Министар унутрашњих послова доноси

**НАРЕДБА**

**о легализацији оружја**

"Службени гласник РС", број 25 од 12. марта 2020.

1. Власници оружја из категорије Б и Ц, који на дан ступања на снагу ове наредбе немају исправу издату од надлежног органа, могу, у року од 16. марта 2020. године до 16. јуна 2020. године, поднети захтев за издавање одговарајуће исправе.

2. Власници оружја из тачке 1. ове наредбе, укључујући и власнике оружја из категорије А, исто могу, у року из те тачке, предати надлежном органу, без накнаде, у власништво Републике Србије.

3. За власнике оружја који поступају у складу са тач. 1. и 2. ове наредбе не спроводи се поступак у вези са доказивањем порекла оружја, нити поступак утврђивања одговорности за неовлашћено држање и ношење оружја.

4. Ова наредба ступа на снагу наредног дана од дана објављивања у „Службеном гласнику Републике Србије”.

01 број 1787/20-3

У Београду, 10. марта 2020. године

Министар,

др **Небојша Стефановић,** с.р.